黃敏蕎自認是貓奴 練歌愛貓即閃開
2024年04月30日 17:06
東網電視
更多新聞短片
女團Lolly Talk成員阿妹(黃敏蕎)今日(30日)為HOYTV全新節目《尋找喵喵的故事》進行拍攝,與貓店長近距離接觸。阿妹笑言自己也是「貓奴」一個,家中飼養一歲曼基貓豆豆的她,小時候曾飼養狗隻,笑指愛貓行為似足狗狗:「每次叫佢個名就會好聽話咁走過嚟,平時又會主動撩我哋玩。(最親你?)佢最鍾意黐我細佬,我個角色似係最底層,可以畀佢蝦嗰個,哈哈!」問到牠是否她的頭號粉絲,在家練歌愛貓是否會專心傾聽?她笑謂:「唔係囉,每次唱歌佢即刻走開。」
另她透露Lolly Talk新歌《九千九百九十九個我》的MV今晚會首播,表示今次演出是一個新體驗:「今次係有晒劇情,有男女主角。」又指每位成員都有跟男主角戴玉騏的超近距離接觸戲份。問她拍攝時可感尷尬?她説:「少少緊張,不過戴玉騏好專業,帶我哋入戲。」她又大爆當中跳舞戲份有成員不斷NG,笑指令剪輯同事相當頭痕。